ויקיפדיה בסנסקריט

ויקיפדיה בסנסקריט (בסנסקריט: संस्कृतविकिपीडिया) היא הגרסה בשפה הסנסקריט של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה. ויקיפדיה הסנסקריט נוסדה בדצמבר 2003, ונכון ל-30 בספטמבר 2024 ישנם בוויקיפדיה בסנסקריט 12,212 ערכים ו-41 משתמשים פעילים. הערכים שנכתבו על ידי מתנדבים מרחבי העולם, עם ריכוז גדול של תורמים בהודו ונפאל. באוגוסט 2011, חצתה את רף 5,000 הערכים. קהילת ויקיפדיה בסנסקריט השתתפה בפרויקט ששמו "ספר לנו על ויקיפדיה שלך" וחדשות קהילתיות מוויקיפדיה הסנסקריט התפרסמו גם בויקיפטריקה (WikiPatrika), עיתון מקוון הנערך על ידי מתנדבים שמדווח על סיפורים ואירועים הקשורים לוויקיפדיה ומיזמי קרן ויקימדיה בהודו. בעיתון טיימס אוף אינדיה נכתב "סנסקריט עושה קאמבק, הודות לקהילת ויקיפדיה". במגזין מאדר אינדיה כונתה ויקיפדיה הסנסקריט כ-"כלי למידה נפלא". אחת התמונות המוקדמות ביותר של דף הבית, מ-1 ביוני 2004, ניתן לראות בארכיונים המוקדמים של ויקיפדיה הסנסקריט. הערך המוקדם ביותר שעדיין זמין לקריאה באתר ויקיפדיה הסנסקריט הוא דמאנה דיווה, הנכתב ב-9 ביולי 2004, אולם הערך הראשון נכתב ב -21 במרץ 2004. מספר הערכים בוויקיפדיה צנח מ-1,000 ערכים ל-600 באוגוסט 2005 לאחר שכמעט מחצית מהערכים נמחקו; מרבית המחיקות נבעו מכך שהערכים היו באנגלית. קיים שיתוף פעולה פעיל בין ויקיפדיה הסנסקריט לסנסקריטה בהארטי, ארגון ללא כוונת רווח הפועל להחיות את שפת הסנסקריט. מאמצי שיתוף הפעולה החלו במפגש "אקדמיית ויקיפדיה", מפגש שבו מומחים ואקדמאים מדריכים כותבים בוויקיפדיה לתרום בנושאים בו הם מתמחים. המפגש אורגן בבנגלור ב-23 בינואר 2010. מפגש זה היה גם הראשון מסוגו שהתקיים בהודו. במפגש השתתפו 11 פעילי פרויקט סנסקריטה בהראתי. במהלך המפגש הם למדו על מיזם ויקיפדיה ותרמו לתכני ויקיפדיה בעזרת סיועם של כ-3 ויקיפדים. בהמשך נערכה סדנת ויקיפדיה הסנסקריט הראשונה במשרדי סנסקריטה בהראטי בבנגלור שבה נכחו כ-20 משתתפים. הסדנה נועדה להעניק כלי עבודה בסיסיים בוויקיפדיה ובממשק שלה. סדנה שנייה התקיימה באותו מקום ב-26 במרץ 2011. בסדנה זו נכחו 15 משתתפים מחברות תוכנה ומבית שנטיהאם גורוקולם, עמותה הפועלת כמוסד השכלה אקדמי. באמצעות יוזמה של המחלקה לסנסקריט באוניברסיטת גוג'ראט, כ-150 מורים לסנסקריט ממכללות ברחבי גוג'ראט התאספו ביולי 2012 כדי להרחיב ולתרום למיזם ויקיפדיה בסנסקריט באמצעות סדנה בת יומיים שנערך תחת הכותרת "ויקיפדיה הסנסקריט - היכרות וציפיות". אתר האינטרנט הרשמי של ויקיפדיה בסנסקריט (בסנסקריט) All Wikipedias ordered by number of articles. WikiPatrika/2011-06/Community News/sa - Wikimedia India Chapter, wiki.wikimedia.in (ארכיון) Wikimedia News - Meta, meta.wikimedia.org Wikipedia:Wikipedia Signpost/2011-08-08/News and notes, Wikipedia, 2011-08-11 Tell us about Sanskrit Wikipedia - Meta, meta.wikimedia.org Vineet Gill | TNN | Updated: Feb 24, 2012, 3:55 Ist, Sanskrit makes a comeback, thanks to Wikipedia community | Gurgaon News - Times of India, The Times of India (באנגלית) Sanskrit Tidbits-43:Exploring Sanskrit Bharati’s Sanskrit Wikipedia | The Mother India, web.archive.org, ‏2016-03-14 Main Page, विकिपीडिया, 2004-06-01 दमन् दीव् च, विकिपीडिया, 2004-07-09 Wikipedia:Milestones 2004, Wikipedia, 2011-06-14 Wikipedia:Wikipedia Signpost/2005-08-22/News and notes, Wikipedia, 2010-06-07 WikiPatrika/2011-06/Community News/sa - Wikimedia India Chapter, wiki.wikimedia.in (ארכיון) Sanskrit Wikipedia in the offing: Gujarat teachers planning details, DNA India, ‏2012-07-13 (באנגלית) גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.